Пейо Яворов
Мене, моме, не люби…

chitanka.info

Мене, моме, не люби,

скъпа младост не губи;

горък странник отдалече —

пусто зло ме тук довлече.

А оставих у дома

мила майка сам-сама:

тя въздиша днес и чака

да прегърне син юнака.

Че за нея съм един

аз и радост и надежда;

без едничкият и син

в старост кой ще я наглежда?

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.